标题：分别善恶报应经
《分别善恶报应经全文》
《分别善恶报应经》  经题西天中印度惹烂驮啰国密林寺三藏明教大师赐紫沙门臣天息灾奉诏译
如是我闻。一时世尊在舍卫国祇树给孤独园。尔时世尊食时着衣持钵。入舍卫城次第乞食。至兜儞野子输迦长者舍。在门外立。是时输迦长者家有一犬名曰商佉。常在门首。于是长者常用铜器盛以美饭。与商佉食。犬见世尊嗔恚而吠。尔时世尊谓商佉言。汝由未悟见我乃吠。作是语时。商佉转恶心生嗔恨。即离本处往旃檀座下。是时输迦长者出舍。门外见犬在于旃檀座下。长者问言。谁嗔于汝。商佉默然。是时输迦长者又复问言。贤子。谁人嗔汝商佉。对曰。沙门瞿昙而来在此于门下立。我见乃吠。彼沙门瞿昙作如是言。汝由未悟今乃更吠。我闻此语心生嗔怒。起离本处来栴檀座下。是时输迦闻是语已。发大嗔怒出舍卫城。往彼祇树给孤独园。尔时世尊与无量百千诸比丘众。前后围绕在座说法。于是世尊遥见输迦长者远路而来。告诸比丘。汝等。见此输迦长者远来已不。诸比丘言。唯然已见。世尊告言。此长者子。向于佛所而发嗔心。命终之后如箭刹那堕大地狱。何以故。虚妄计执分别彼我。起嗔烦恼毁谤于佛。堕诸恶趣受苦无量。又复于我心生轻谤。一切众生亦复如是
尔时世尊告诸比丘。而说颂曰
于佛起恶心　　毁谤生轻慢
入大地狱中　　受苦无穷尽
有诸数取趣　　于师及比丘
暂时起恶心　　命终堕地狱
若于如来处　　起大嗔恨心
皆堕恶道中　　轮回恒受苦　
是时兜儞野子来诣佛所顶礼佛足。于世尊前种种语言。柔和善顺称叹如来。说是语已在一面立而白佛言。世尊。以何因缘到于我舍。佛告输迦长者言。食时已至。吾乃着衣持钵入舍卫城。次第乞食遂至汝舍在门下立。是时商佉处于门首。铜器之内饮食之次。商佉见吾在门下立。才见乃吠。我言。商佉。汝由未悟何故见吠。犬闻是语遂生嗔怒往诣别处。是时长者白世尊言。此犬商佉。过去宿因不知云何。愿佛演说。佛言。且止。勿问此事。汝若闻此倍生懊恼。不可忍矣。输迦长者如是三请白佛言。世尊。唯愿为我演说斯事我等乐闻
尔时世尊告长者言。汝今谛听善思念之。吾今为汝分别演说。此犬汝父兜儞野身。于过去生妄计此身无我计我。悭贪族妒不行惠施。贪惜财物不信三宝堕畜生中。今犬商佉是长者父。输迦长者复白世尊。我父兜儞野。在生之日常行布施。祭祀火天及诸鬼神。彼身决定得生梵天受大富乐。何故复堕畜类之中。此事难信。佛告长者言。汝父兜儞野。由是分别妄生计执。不行惠舍不信三宝。以此因缘堕此类中。复告长者。吾今所说恐汝难信。当自还家问于商佉。是时长者辞佛归家。到已告言。商佉。汝实我父是兜儞野。此犬却坐栴檀之座。长者复言。商佉。实是我父兜儞野。不可就铜盘食此肉饭。商佉即食。食已又复告言。若实我父是兜儞野。当何所表为显奇异。于时商佉闻是语已。从座而起诣本住处。于栴檀座下以鼻嗅地。以足攫出四大铁瓮。满中盛金瓶盘杂器。是时输迦长者见此希奇金银珍宝。踊跃欢喜爱护覆藏。于是长者。出舍卫城往诣佛所一心归依
尔时世尊与无量百千比丘众等在座说法。于是世尊告诸比丘。汝见兜儞野子鹦鹉长者远来已不。诸比丘言。唯然已见。佛告比丘。今此长者身谢命终。如舍重担往生天上。因于我所欢喜踊跃。发诚谛心获报如是。尔时世尊告诸比丘。而说颂曰
此一数取趣　　发心见我喜
命终往生天　　如舍于重担
若于说法师　　如来及比丘
暂时心欢喜　　获果亦如是　
尔时世尊说此偈已。于是输迦长者往诣佛所。头面礼足欢喜无量。种种称赞叹未曾有。说是语已在一面立。于是世尊告输迦言。此商佉犬。实是汝父。长者白言。唯然世尊。如佛所说真实不虚。所有疑惑皆悉除断。尔时输伽长者白世尊言。一切有情夭寿长命有病无病。端严丑陋贵贱种族。聪明愚钝柔和粗矿其事非一。因果善恶报应云何。佛告输迦长者子言。善哉善哉。汝应谛听善思念之。今为汝说。一切有情作业修因善恶不等。所获报应贵贱上下。种族高低差别亦殊。我今略说如斯之事。若广分别其义甚深。是时长者重白佛言。愿佛
尔时佛告长者言。汝应善听。一切有情造种种业起种种惑。众生业有黑白。果报乃分善恶。黑业三涂受报。白业定感人天。又业有分限命乃短长。复次补特伽罗有业。多病少病端严丑陋。或复有业补特伽罗。富贵贫穷聪明智慧根钝愚闇。或复有业补特伽罗。生三恶趣。或复有业生欲界人天乃至有顶。或复有业补特伽罗远游及近。或复有业补特伽罗所求不遂。或复有业不求自至。或复有业补特伽罗。成就难易有成不成。或复有业补特伽罗。地狱寿命圆满中夭轻重不等。或复有业补特伽罗。富贵贫穷先后不定。或复有业补特伽罗。富贵贫穷。布施爱乐悭吝不定。或复有业补特伽罗。寿命长短于中不定。或复有业补特伽罗。身心快乐苦恼不定。或复有业补特伽罗。形貌端严光润爱乐。或复丑陋粗涩嫌厌。或复有业补特伽罗。诸根具足不具足等
尔时佛告长者子言。有十善业应当修习。若十恶业汝应除断。
于是长者白佛言。
世尊。有情短命何业所获。佛告长者子言。杀生所获。复次杀业然有十种。一自手杀。二劝他杀三庆快杀。四随喜杀。五怀胎杀。六劝堕胎杀。七酬冤杀。八断男根杀。九方便杀。十役他杀。如是十种获短命报。
复云何业获报长命。有十种业。何等为十。一离自手杀。二离劝他杀。三离庆快杀。四离随喜杀。五救刑狱杀。六放生命。七施他无畏。八慈恤病人。九惠施饮食。十幡灯供养。如是十种获长命报。
复云何业获报多病。有十种业。何等为十。一自坏有情。二劝他令坏。三随喜坏。四赞叹坏。五不孝父母。六多结宿冤。七毒心行药。八悭吝饮食。九轻慢圣贤。十毁谤师法。如是十种获报多病。
复云何业获报少病。有十种业。何等为十。一不损有情。二劝他不损。三不随喜损。四不赞叹损。五离庆快损。六孝养父母。七尊重师长。八不结宿冤。九施僧安乐。十施药饮食。如是十种获少病报。
复云何业获报丑陋。有十种业。何等为十。一恒起嗔忿。二恣纵慢心。三不孝父母。四恒恣贪痴。五毁谤圣贤。六侵夺陵逼。七盗佛光明。八戏弄他丑。九坏佛光明。十行非梵行。如是十种获报丑陋。
复云何业获报端严。有十种业。云何十业。一修慈忍。二惠施佛塔。三涂扫塔寺。四修严精舍。五庄严佛像。六孝养父母。七信重圣贤。八谦卑离慢。九梵行无缺。十远离损害。如是十种获报端严。
复云何业获种族卑贱。有十种业。云何十种。一贪爱名利不修施行。二嫉妒他荣。三轻毁父母。四不遵师法。五讥谤贤善。六亲近恶友。七劝他作恶。八破坏他善。九货易经像。十不信三宝。如是十种获报卑贱。
复云何业得豪族富贵。有十种业。何等为十。一离嫉妒庆他名利。二尊重父母。三信崇师法。四发菩提心。五施佛伞盖。六修严塔寺。七忏悔恶业。八广修施行。九劝修十善。十信崇三宝。如是十种获报豪贵。
复云何业获人间恶报。有十种业。云何十种。一恣纵我慢。二轻慢父母。三轻慢沙门。四轻慢婆罗门。五轻毁贤善。六轻慢亲族。七不信因果。八轻厌自身。九憎嫌他人。十不信三宝。如是十种获人间恶报。
复云何业获人中胜报。有十种业。云何十种。一谦卑离慢。二尊重父母。三尊重沙门。四信崇婆罗门。五爱护亲族。六尊重贤圣。七修行十善。八不轻慢补特伽罗。九尊重师法。十谛信三宝。如是十种获人中胜报。
复云何业获报孤贫。有十种业。云何十种。一恒行劫盗。二劝他劫盗。三赞叹劫盗。四随喜劫盗。五毁谤父母。六谤讟圣贤。七障碍他施。八嫉他名利。九悭吝财物。十轻毁三宝愿常饥馑。如是十种获报孤贫。
复云何业获大福德。有十种业。云何十种。一离劫盗。二离劝他非。三离随喜盗。四孝养父母。五信崇圣贤。六庆他名利。七广行惠施。八不嫉名利。九不悭财宝爱恤孤贫。十供养三宝。如是十种获福广大。
复云何业获报愚钝。有十种业。云何十业。一谓此补特伽罗。不信沙门亦不亲近。二不信婆罗门。三不信师法亦非亲近。四隐法不传。五伺师法短。六远离正法。七断灭善法。八谤毁贤智。九习学非法。十毁谤正见称扬邪见。如是十法获报愚钝。
复云何业获大智慧。有十种法。云何十法。一谓此补特伽罗。亲近沙门深信求法。二信婆罗门。三亲近师法。求解深义。四尊重三宝。五远离愚痴。六不谤师法。七求于深智。八传法利生令不断灭。九远离非法。十称扬正见离诸邪见。如是十法获大智慧。
复云何业获地狱报。有十种法。云何十种。一不善身业。二不善口业。三不善意业。四恒起身见。五恒起边见。六邪见不息。七作恶不纤。八淫欲邪行。九毁谤圣贤。十坏灭正法。如是十业获地狱报。
复云何业获畜生报。有十种业。云何为十。一中品恶身业。二中品恶语业。三中品恶意业。四起种种贪。五起种种嗔。六起种种痴。七布施非法。八禁咒厌术九毁菩萨梵行。十起常边见人死为人。如是十业获报畜生。
复云何业获报饿鬼。有十种业。云何十业。一耎恶身业。二耎恶口业。三耎恶意业。四贪吝财物不行惠施。五起大邪见谤佛因果。六我慢自恃轻毁贤良。七障碍他施。八不恤饥渴。九悭惜饮食不施佛僧。十他获名利方便离隔。如是十业获报饿鬼。
复云何业获报人间。有十种业。何等十业。一离杀生。二离不与取。三离非梵行。四离虚诳语。五离杂秽语。六无离间语。七离粗恶语。八离饮酒食肉。九离痴闇。十离邪见谛信三宝。修如是等十种耎业。获报人间。
复次修习何业得生欲天。修十善业得生彼天。
复修何业得生色界。修十定善得生彼天。
复修何业得生于彼四无色界。修习三摩钵底为因。得生彼天。何等为四。远离一切色。作无边空想。复修彼定伏除彼障。命终之后生彼空无边处。远离粗识细识现前。作无边想伏除彼障。复修彼定后生彼天。远离无所有处障染。复修彼定后生彼天。远离彼障复修彼定。命终之后得生非想非非想处。
复次修习何业不生无间。修诸善业回向所求。决定得生诸善趣中不入无间。
复次修习何业感得何果。若修善业感可爱果。若造恶业感非爱果。若远离此善不善业。爱非爱果终不可得。譬如慈女商主远行久不归家子无由得。
复云何业而不得果。所修恶业回心发露。省悟前非思惟嫌厌。心念口言作意专注重重忏悔。此业虽作而不受果。善业亦然。
复云何业得身心圆满。修习忍辱得身相圆满。修习闻思得心圆满。此业修习必定得果。
复云何业。修作已后而非散失。若有善业已作不悔亦不嫌厌。而非扰恼又非拨无。不说是非而不远离。亦非躁挠作如是行。此业修习终非散失定受于果。
复云何业而不得果。修无记业不得其果。
复云何业补特伽罗。地狱寿命而无中夭。此一补特伽罗作彼业已。而不悔恨亦不嫌厌。又不拨无心不扰恼。不说是非又不躁挠。行如此行天受当知。作彼彼业补特伽罗处地狱生。圆满寿命而非中夭。
复云何业。有补特伽罗处地狱中寿量不满。此一补特伽罗。作彼业已而乃嫌悔。烦恼自毁省悟前非。远离彼业而不躁挠。行如是行此补特伽罗作彼业已地狱中生不满寿命。
复云何业。有补特伽罗地狱中生即便命终。此一补特伽罗作彼业已。悔嫌躁扰说言拨无。解除远离烦恼锋利。不可爱乐我更不作。如阿闇世王。作杀父罪已悔过发露我作恶业应当自受。对佛忏悔解说前非。佛愍彼王令观罪性。从缘幻有了不可得故。此补特伽罗处地狱中。即便命终。
复云何业有补特伽罗。先受快乐后受苦恼。此一补特伽罗。初行布施爱乐欢喜。施已心悔故。此补特伽罗。生在人中处上种族。金银珍宝象马车乘。悉皆具足。父母妻子吏民知识圆满无缺。乃至库藏亦复如是。故得果时先受快乐后乃苦恼。
复云何业。有补特伽罗。先受贫苦后乃快乐。此一补特伽罗。由昔因时用下品心微分布施。舍已不悔后乃欢喜故。此补特伽罗。生在人中种族卑下。饮食珍宝悉皆乏少亦不自在。后渐增长财物广大。乃至种种资具无有乏少。故此补特伽罗。后得果时先乃贫苦后受快乐。
复云何业有补特伽罗。先受快乐后亦快乐。此一补特伽罗。未施欢喜正施施已欢喜。三时无悔。此一补特伽罗。生在人中于富贵家上种族中。父母妻子吏民亲友圆满具足。库藏珍宝象马牛羊。乃至园林田宅无不具足自在受用。故此补特伽罗。先受快乐后亦快乐。
复云何业有补特伽罗。先无快乐后无快乐常受苦恼。此一补特伽罗。先无施心亦无良友劝令布施。又无信心贪惜珍宝。从始至终绝施纤毫。故此补特伽罗。若生人中处下种族贫穷困苦。财宝饮食田宅资具。乃至眷属悉皆乏少。先无快乐后无快乐。故此补特伽罗。先受苦恼。后亦苦恼。
复云何业。有补特伽罗得大富贵。贪惜财物无纤毫施。此一补特伽罗于过去世向三宝处曾行布施。不曾发愿于当来世更修施行。故此补特伽罗命终已后。若生人间得大富贵。居上种族珍宝广大。象马奴婢牛羊田宅。亦皆广大受用自在。于其财物悭惜爱护不行惠施。故此补特伽罗。富贵多财爱护悭贪亦无信心。
复云何业有补特伽罗。一生贫苦爱乐布施。此一补特伽罗。于过去世三宝胜处。曾修布施又复发愿。而于未来施心不断。命终之后生在人天受福往来。彼后福尽又生人间贫穷爱施。故此补特伽罗贫穷爱施信心不断。
复云何业有补特伽罗。一生贫苦又复悭贪。不行少施。此一补特伽罗。于过去世不遇善友。又复愚闇不信因果。于其施度微分不修。故此补特伽罗。命终之后生在人间种族贫穷。财物饮食田业资具一切乏少。故此补特伽罗。贫穷困苦不乐布施。
复云何业。得身心快乐譬如轮王又乐作福。此一补特伽罗。于过去世修不杀戒施他无畏。又复发愿施心不昧。故此有情命终之后。生在人间得身心快乐常爱惠施。
复云何业有补特伽罗身心快乐。如极老人家务久弃不乐作福。此一补特伽罗。于过去世施他无畏。不损有情不发胜愿。故此补特迦罗。命终已后生在人间。而得身心悉皆快乐。不受修福
复云何业有补特伽罗。若身及心俱不快乐又不修福。此一有情。于过去世损恼众生令他怖畏。又无信心不发善愿。故此补特伽罗。命终之后生在人中身心不安。又多愚闇而不修施。
云何补特伽罗人间命短三涂命长。此一补特伽罗。过去修因顺生善少顺后恶多。故此补特伽罗人中命促。后生地狱鬼畜及阿素啰寿命乃长。
云何补特伽罗三涂命短人中命长。此一补特伽罗。过去修因顺生恶少顺后善多故。此补特伽罗。三涂寿短后生人中寿命乃长。
云何补特伽罗。生在人中及二涂内寿命皆短。此一补特伽罗。过去修因顺生顺后善恶俱少。故此补特伽罗。人及三涂寿命皆短。云何补特伽罗命尽烦恼尽。
云何补特伽罗。烦恼乃尽寿命不尽。谓预流一来不还决定性者。及不决定阿罗汉人。
复云何业有补特伽罗恶趣而生。形色身量端严殊妙。见者欢喜人皆爱乐。此一补特伽罗。于过去世修习忍行。破佛净戒堕在恶趣受异类身。形色端严柔润具足见者欢喜。
复云何业有补特伽罗生恶趣中。身体粗涩形色丑陋人见不悦。谓此补特伽罗。于过去世性多嗔怒不修忍度。破佛净戒又不发露。命终已后处异类中。形色丑陋身体粗涩。诸根缺减臭气充满。痴增闇昧见者不喜。
复次十不善业获果云何。杀命为因。寿量色力而非满足。偷盗所得霜雹虫蝗饥馑水旱。邪欲所获外多尘垢妻不贞良。虚妄所获臭气恶名人皆嫌厌。离间所获眷属不和疾病萦缠。粗恶所获触对硬涩果实非美。杂秽所获林木丛刺园苑荒残。贪爱所获。库藏寡鲜。嗔恚所获果味辛辣容貌丑恶。愚痴所获外色不洁果实虚耗。十不善业因之所得
修十善业获果云何。远离杀害。寿量所依皆悉满足。离于偷盗。饥馑风雹虫蝗等灾悉皆远离。因无邪欲美声流播远离尘垢。因无妄语口常香洁。因无离间眷属和愿。远离高下霹雳霜雹。因无粗恶果味甘美。远离硬涩因无杂秽林木园苑。远离丛刺皆悉滋润。因无贪爱仓库果实充满具足。因无嗔恚身相圆满诸根无缺因无邪见信心不断。最上果实香美具足。修十善业感果如是
复次十恶。获果有十。何等为十。
杀生十者。一冤家转多。二见者不喜。三有情惊怖。四恒受苦恼。五常思杀业。六梦见忧苦。七临终悔恨。八寿命短促。九心识愚昧。十死堕地狱。
复次偷盗报有十种。何等为十。一结宿冤。二恒疑虑。三恶友随逐。四善友远离。五破佛净戒六王法谪罚。七恣纵愓逸。八恒时忧恼。九不自在。十死入地狱。
复次邪欲报有十种。何等为十。一欲心炽盛。二妻不贞良。三不善增长。四善法消灭。五男女纵逸。六资财密散。七心多疑虑。八远离善友。九亲族不信。十命终三涂。
复次妄语报有十种。何等为十。一口气恒臭。二正直远离。三谄曲日增。四非人相近。五忠言不信。六智慧鲜少。七称扬不实。八诚语不发。九爱论是非。十身谢恶趣。
复次饮酒三十六过。其过云何。一资财散失。二现多疾病。三因兴斗诤。四增长杀害。五增长嗔恚。六多不遂意。七智慧渐寡。八福德不增。九福德转减。十显露秘密。十一事业不成。十二多增忧苦。十三诸根闇昧。十四毁辱父母。十五不敬沙门。十六不信婆罗门。十七不尊敬佛。十八不敬僧法。十九亲近恶友。二十舍离善友。二十一弃舍饮食。二十二形不隐密。二十三淫欲炽盛。二十四众人不悦。二十五多增语笑。二十六父母不喜。二十七眷属嫌弃。二十八受持非法。二十九远离正法。三十不敬贤善。三十一违犯过非。三十二远离圆寂。三十三颠狂转增。三十四身心散乱。三十五作恶放逸。三十六身谢命终堕大地狱受苦无穷
尔时佛告输迦长者。
若复有人于如来塔合掌恭敬。有十功德。何等为十。一贵族广大。二妙色广大。三形相广大。四四事广大。五珍财广大。六美名广大。七信根广大。八忆念广大。九智慧广大。十艺业广大。如是长者。若复有人合掌恭敬如来之塔。获斯功德。
若复有人于如来塔合掌礼拜。获十功德。何等为十。一言辞柔软。二智慧超群。三人天欢喜。四福德广大。五贤善同居。六尊贵自在。七恒值诸佛。八亲近菩萨。九命终生天。十速证圆寂。如是功德。礼拜佛塔获如斯报。
若复有人拂拭佛塔。获十功德。何等为十。一色相圆满。二身体佣直。三音声微妙。四远离三毒。五路无丛刺。六种族最上。七崇贵自在。八命终生天。九体离垢染。十速证圆寂。如是功德。拂拭佛塔获如斯报。
若复有人于如来塔布施伞盖。获十种功德。何等为十。一离热恼。二心不散乱。三作世间主。四艺业广大。五福德无量。六得转轮王。七身相圆满。八远离三涂。九命终生天。十速证圆寂。如是功德。伞盖施佛获如斯报。
若复有人于如来塔以钟铃布施。获十种功德。何等为十。一端严无比。二妙音适悦。三声同迦陵。四言辞柔软。五见皆欢喜。六得阿难多闻。七尊贵自在。八美名流布。九往来天宫。十究竟圆寂。如是功德。布施钟铃所获胜报。
若复有人于如来塔布施幢幡。有十功德。何等为十。一形容佣直长寿圆满。二世间殷重。三信根坚固。四孝养父母。五亲友眷属皆悉广大。六美名称赞。七色相端严。八见者欢喜。九富贵上族自在生天。十速证圆寂。如是功德。施佛幢幡获如斯报。
若复有人于如来塔以衣布施。获十二种殊妙功德。何等十二。一身体佣直。二见者欢喜。三福相光润。四色相微妙。五色形无比。六身无尘垢。七衣服鲜洁。八卧具细软。九得大自在。十命终生天。十一见皆爱敬。十二速证圆寂。如是功德。施佛衣服获如斯报。
若复有人于如来塔施花供养。功德有十。何等为十。一色相如花。二世间无比。三鼻根不坏。四身离臭秽。五妙香清净。六往生十方净土见佛。七戒香芬馥。八世间殷重得大法乐。九生天自在。十速证圆寂。如是功德。以花供养佛舍利塔获如斯果。
若复有人以鬘布施如来之塔。获十种功德。云何十种。一色妙如鬘。二身离臭秽。三形体清净。四生十方佛十。五戒香芬馥。六恒闻妙香。七眷属圆满。八诸根适悦。九生天自在。十速证涅盘。如是功德。于如来塔施鬘供养获如斯报。
若复有人施灯供养佛舍利塔。获十功德。云何十种。一肉眼清净。二获净天眼。三离于三毒。四得诸善法。五聪明智慧。六远离愚痴。七不堕黑闇三涂。八尊贵自在。九往生诸天。十速证圆寂。如是功德。施灯供养佛舍利塔获斯胜报。
若复有人施涂香供养如来之塔。获十功德。云何十种。一鼻根清净。二身离臭秽。三身妙香洁。四形相端严。五世间恭敬。六乐法多闻。七尊贵自在。八声誉遐布。九命终生天。十速证圆寂。如是十种功德。布施涂香供养如来舍利之塔。获斯胜报。
若复有人以妙音乐供养佛塔。获于十种胜妙功德。何等为十。一身相端严。二见者欢喜。三音声微妙。四言辞和顺。五肢体适悦。六离嗔恚。七庆喜多闻。八崇贵自在。九命终生天。十速证圆寂。如是功德。以妙音乐供养佛塔获如斯报。
若复有人于如来塔欢喜赞叹。获十八种胜妙功德。云何十八。一种族尊高。二形相端严。三圆满佣直。四见闻欢喜。五资财无量。六眷属广大。七远离散坏。八尊贵自在。九恒生佛土。十声誉遐布。十一美德赞颂。十二四事丰足。十三天人供养。十四得转轮王。十五寿命延长。十六体坚金刚。十七命终生天。十八速证圆寂。如是功德欢喜赞叹佛舍利塔获斯胜报。
若复有人施佛床座获十种功德。何等为十。一德业尊重。二世间称赞。三肢节多力。四名称远闻。五德美歌颂。六安和适悦。七获转轮王座仆从众多。八见者欢喜。九生天自在福相具足。十速证圆寂。如是功德。施佛床座获斯胜报。
若复有人布施鞋履供养僧佛。功德有十。云何十种。一威仪师范。二象马无阙。三行道勇健。四身无疲乏。五足步无损。六离荆棘沙砾。七获神足通。八仆从众多。九生天自在。十速证圆寂。如是功德。鞋履布施佛比丘等获如斯报。
若复有人以钵器什物施佛及僧。功德有十。云何十种。一形色光润。二器物具足随意受用。三离诸饥渴。四珍宝丰足。五远离恶趣。六人天欢喜。七福相圆满。八尊贵自在。九恒生诸天。十速证圆寂。如是功德布施器物获如斯报。
若复有人斋食供养佛及众僧。功德有十。云何为十。一寿命延长。二形色圆满。三肢节多力。四记忆不忘。五智慧辩才。六众睹欢喜。七丰足珍宝。八人天自在。九命终生天。十速证圆寂。如是十种胜妙功德。施佛及僧斋食供养获如斯果。
若复有人以象马车乘施佛及僧功德有十。云何为十。一足相柔软。二威仪无缺。三身离疲乏。四安乐无病。五冤家远离。六神足自在。七仆从众多。八人天福相见皆欢喜。九命终生天。十速证圆寂。如是功德。以车乘象马施佛及僧获如斯报。
若复有人修严房室屋宇殿堂施佛及僧。功德众多行相云何。恒离惊怖身心安乐。所得卧具细软最妙。衣服严身香洁清净。人间天上五欲自在。刹帝利婆罗门大姓种族。及长者居士宰官商主。聚落城邑国王大臣。随愿满足皆悉成就。若于转轮圣王随其福力。一洲二洲乃至四洲。王化自在。若于六欲诸天四王忉利。乃至他化自在。愿皆成就。意生彼。若复有人由前福力。于色界诸天梵众梵辅乃至色究竟天。皆悉成就随愿生彼。若复有人于无色界空无边处。乃至非想非非想处。皆悉成就。若于预流一来不还阿罗汉果缘觉。乃至无上菩提。随其所应皆得成就。如是功德差别无量。因修房室殿堂楼阁施佛及僧。获如斯报。
若复有人以美饮汤药施佛及僧。获十种功德。云何十种。一诸根圆满。二清净鲜洁。三额广平正。四容貌熙怡。五形色光润。六福德圆满。七离饥渴。八远离三恶。九生天自在。十速证圆寂。如是功德。施佛及僧美饮汤药获如是报。
若复有人归佛出家。功德有十。云何为十。一远离妻室。二染欲不贪。三爱乐寂静。四诸佛欢喜。五远离邪魔。六近佛听法。七远离三恶。八诸天爱敬。九命终生天。十速证圆寂。如是十种功德。归佛出家获如斯报。
若有比丘在林野中寂静而居。有十种功德。云何为十。一远离阓闹。二清净香洁。三禅定成就。四诸佛爱念。五离中夭。六多闻总持。七成就舍摩他尾钵舍那。八烦恼不起。九命终生天。十速证圆寂。如是功德。林野中住比丘修行获如斯报。
若有比丘持钵乞食。有十种功德。云何十种。一威仪无缺。二成熟有情。三远离慢心。四不贪名利。五福田周普。六诸佛欢悦。七绍隆三宝。八梵行圆满舍下劣意。九命终生天。十究竟圆寂。如是功德。若常持钵乞食所获。若有比丘持钵乞食。远离十种黑闇。始获如是十种功德。云何十种。一了知出入聚落有益无益。二了知族姓行时有益无益。三了知说法有益无益。四了知亲近阿阇梨和尚有益无益。五了知慈心化利众生有益无益。六了知亲近远离有益无益。七了知习学戒定慧三有益无益。八了知檀信施衣有益无益。九了知持钵里巷之中有益无益。十了知受用卧具汤药。乃至命终已来有益无益。如此了知。获如是等十种胜报。尔时佛告输迦长者子言。业因业生业因业灭。业有前后引满差别。报乃高低愚智悬隔。说此法时。于是输迦长者白佛言。世尊。此舍卫国坞播塞迦族性之中。及余一切刹帝利婆罗门等族姓之中。闻皆欢喜忆念受持。我等眷属皆悉爱乐长夜安乐。利益自他无有穷尽。佛言。善哉善哉。输迦长者。如汝所说。
尔时世尊说是语已。兜儞野子输迦长者。及诸苾刍无量百千人非人等。欢喜踊跃礼佛而退。
因果报应-分别善恶报应经简译
世尊在祇树给孤独园，向众比丘说法。首迦长者请问家中狗，为何是他父亲转世投胎的？佛告诉长者：你父亲我执很重，吝啬贪心，嫉妒不布施，不信三宝而堕畜生。长者再请世尊讲因果善恶报应。
佛说：
造十种恶业得孤贫报：  灾译 分别善恶报应经上下卷一、常行劫盗。
二、劝人劫盗。
三、赞叹劫盗。
四、随喜劫盗。
五、毁谤父母。
六、毁谤圣贤。
七、阻碍入布施。
八、嫉妒人名利。
九、贪吝财务。
十、轻毁圣贤，愿其常饥饿。
种十善因得大福报：
一、不劫盗。
二、劝入不劫盗。
三、见劫盗不随喜。
四、孝养父母。
五、信崇圣贤。
六、赞叹人名利。
七、广行布施。
八、不嫉妒人名利。
九、不吝财宝，爱助孤贫。
十、供养三宝。
造十恶业得愚钝报：
一、不信三宝。
二、不信婆罗门。
三、不信师长。
四、藏法不教别人。
五、找师长缺点。
六、远离正法。
七、断灭善法。
八、毁谤贤智人。
九、学习非法。
十、毁谤正见，称扬邪见。
种十善因得大智慧：
一、亲近三宝，深信求法。
二、信婆罗门。
三、亲近师长，求解深表。
四、尊重三宝。
五、远离愚痴人。
六、不谤师法。
七、亲近深智人。
八、传法利生，令不断灭。
九、远离非法。
十、称扬正见，离诸邪见。
修十善业得生欲界天
修十定善得生色界天
修四空定得生无色界天
造十不善业果报：
一、杀生者短命多病。
二、偷盗得霜雹、蝗、水、旱灾和饥荒。
三、邪淫得多绯闻，配偶不贞良。
四、妄语得体臭恶名，令人讨厌。
五、两如得眷属不和，疾病缠身。
六、恶口得农作物，果实硬涩。
七、绮语得林木多刺，园苑荒废。
八、贪爱得仓库空虚。
九、嗔恚得农作物，果实辛辣，人貌丑恶。
十、愚痴得农作物，果实小而丑。
修十善业果报：
一、不杀生得健康长寿。
二、不偷盗则无饥荒、暴风、冰雹、虫蝗等灾难。
三、不邪淫则美声流传，无诽闻。
四、不妄语得口常香洁。
五、不两舌得眷属和顺，无闪电霜雹。
六、不恶口得农作物，果实甘美。
七、不绮语得园林茂盛无刺。
八、不贪得仓库果实充满。
九、不嗔得身相圆满。
十、不邪见得果实香美。 
造十恶业，各有十种恶报。
杀生报应：
一、冤家增多。
二、见者不喜欢。
三、众生害怕。
四、恒受苦恼。
五、常想杀生。
六、梦见忧苦。
七、临死悔恨。
八、短命。
九、愚笨。
十、死堕地狱。
偷盗报应：
一、结宿冤。
二、多疑。
三、常随恶友。
四、善友远离。
五、破佛净戒。
六、牢狱灾。
七、迷于享乐。
八、常忧恼。
九、不自在。
十、死入地狱。
邪淫报应：
一、淫心旺盛。
二、配偶不贞良。
三、恶法增长。
四、善法消灭。
五、迷于淫欲。
六、财物散失。
七、心多疑。
八、离善友。
九、亲族不信。
十、死堕三恶道。
妄语报应：
一、常口臭。
二、正真远离。
三、咨媚日增。
四、是非人相近。
五、忠言不信。
六、智慧很少。
七、称扬谎言。
八、不说实话。
九、爱论是非。
十、死堕恶道。
饮酒三十六过：
一、散财。
二、多病。
三、常斗争。
四、增长杀害。
五、增长填恚。
六、多不顺心。
七、智慧渐减。
八、福德不增。
九、福德渐减。
十、秘密显露。  
十一、事业不成。
十二、多增忧苦。
十三、六根不灵。
十四、毁辱父母。
十五、不敬三宝。
十六、不信婆罗门。
十七、不敬佛。
十八、不敬僧法。
十九、亲近恶友。
二十、舍离善友。
廿一、弃舍饮食。
廿二、衣衫不整。
廿三、淫欲旺盛。
廿四、众人讨厌。
廿五、多增笑话。
廿六、父母不喜。
廿七、眷属嫌弃。
廿八、受持非法。
廿九、远离正法。
三十、不敬贤善。
卅一、常犯错。
卅二、远离圆寂。
卅三、颠狂渐增。
卅四、身心散乱。
卅五、作恶贪享乐。
卅六、死堕大地狱受苦无穷。
恭敬礼拜佛塔果报：
一、言词柔软。
二、智慧超群。
三、人天欢喜。
四、福德广大。
五、贤善同居。
六、尊贵自在。
七、恒遇诸佛。
八、亲近菩萨。
九、命终生天。
十、速证圆寂。
清洁佛塔果报：
一、身相圆满。
二、身体端直。
三、声音微妙。
四、远离贪嗔痴。
五、路无丛刺。
六、种族最上。
七、高贵自在。
八、命终生天。
九、身体洁净。
十、速证圆寂。
供养伞盖盖遮佛塔果报：
一、离热恼。
二、心不散乱。
三、作地方首长。
四、事业广大。
五、福德无量。
六、作国王。
七、身相圆满。
八、远离三恶道。
九、命终生天。
十、速证圆寂。
以钟铃供养佛塔果报：
一、端严无比。
二、音声美妙。
三、声如妙音鸟声。
四、言词柔软。
五、见皆欢喜。
六、得阿难多闻。
七、尊贵自在。
八、美名流传。
九、命终生天。
十、速证圆寂。
以幢旛供养佛塔果报：
一、身体丰满长寿。
二、人人尊重。
三、信根坚固。
四、孝养父母。
五、亲友眷属广大。
六、美名称赞。
七、色相端严。
八、见者欢喜。
九、生贵族自在生天。
十、速证圆寂。
以花供养佛塔果报：
一、容貌如花。
二、端庄美丽无比。
三、鼻根不坏。
四、身无臭秽。
五、妙香清净。
六、往生十方净土见佛。
七、戒香芬芳。
八、人人敬重得大法乐。
九、生天自在。
十、速证圆寂。
以灯供养佛舍利塔果报：
一、肉眼清净。
二、获净天眼。
三、远离贪嗔痴。
四、得诸善法。
五、聪明智慧。
六、远离愚痴。
七、不堕三恶道。
八、尊贵自在。
九、往生诸天。
十、速证圆寂。
以涂香供养佛塔品报：
一、鼻根清净。
二、身无臭秽。
三、身妙香洁。
四、形相端严。
五、人人恭敬。
六、喜听正法。
七、尊贵自在。
八、名声远播。
九、命终生天。
十、速证圆寂。
以妙音乐供养佛塔果报：
一、身相端严。
二、见者欢喜。
三、音声微妙。
四、言词和顺。
五、身体安康。
六、离嗔恚。
七、喜听正法。
八、尊贵自在。
九、命终生天。
十、速证圆寂。
欢喜赞叹佛舍利果报：
一、种族尊高。
二、形相端严。
三、身体丰满。
四、见闻欢喜。
五、财富无量。
六、眷属广大。
七、远离散坏。
八、尊贵自在。
九、恒生佛土。
十、名声远播。
十一、美德赞颂。
十二、四事供养物丰足。
十三、天人供养。
十四、作国王。
十五、长寿。
十六、健康。
十七、命终生天。
十八、速证圆寂。
以鞋供养僧佛果报：
一、威仪模范。
二、交通工具无缺。
三、走路勇健。
四、身无疲劳。
五、脚完好。
六、离荆棘沙砾。
七、得神足通。
八、仆从众多。
九、生天自在。
十、速证圆寂。
以钵供养僧佛果报：
一、身体光润。
二、器物具足。
三、远离饥渴。
四、珍宝丰足。
五、远离恶道。
六、人天欢喜。
七、福相圆满。
八、尊贵自在。
九、恒生诸天。
十、速证圆寂。
以美饮汤药供养僧佛果报：
一、身体圆满。
二、容貌清净鲜洁。
三、额广平正。
四、容貌庄严。
五、身体光润。
六、福德圆满。
七、离饥渴。
八、远离三恶道。
九、生天自在。
十、速证圆寂。
出家功德：
一、远离配偶。
二、不贪淫欲。
三、爱乐寂静。
四、诸佛欢喜。
五、远离邪魔。
六、近佛听法。
七、远离三恶道。
八、诸天爱敬。
九、命终生天。
十、速证圆寂。
斋食供养偕佛果报：
一、长寿。
二、身体圆满。
三、有力气。
四、记忆不忘。
五、智慧辩才。
六、人见欢喜。
七、珍宝丰足。
八、人天自在。
九、命终生天。
十、速证圆寂。
以修僧房佛寺供养僧佛果报：
一、永离惊怖、身心安乐。
二、卧具细软。
三、衣服庄严、香洁清净。
四、人间天上五欲自在。
五、富贵随愿满足。
六、作国王自在。
七、生天自在。
八、若于罗汉果，甚至无上菩提，随其所愿，皆得成就
善恶所受之果报截然不同，一切善感受佛果，无明则受有为生灭之果，故善果从善因而生，恶果从恶因而生。恶因恶果与善因善果二者，其因与果之关系为同类因、等流果。